Diari Oficial de la Generalitat Valenciana


Sumari del DOGV 7008, del 22-04-2013 (2013/3770)

RESOLUCIÓ de 25 de març de 2013, del director general de Recursos Humans de la Sanitat, per la qual s'aprova la llista definitiva de personal aspirant admés i exclòs i s'anuncia el lloc, la data i l'hora de realització de la primera prova del concurs oposició per a la provisió de vacants de técnic/a especialista de laboratori d'institucions sanitàries de la Conselleria de Sanitat, convocat per la Resolució de 24 de març de 2011
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7008

Data del DOGV
:   22-04-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/3770


Data del document
:   25-03-2013

Organisme emissor
:   Conselleria de Sanitat

Tipus de document
:   Resolució

Anàlisi jurídica

RESOLUCIÓ de 25 de març de 2013, del director general de Recursos Humans de la Sanitat, per la qual s'aprova la llista definitiva de personal aspirant admés i exclòs i s'anuncia el lloc, la data i l'hora de realització de la primera prova del concurs oposició per a la provisió de vacants de técnic/a especialista de laboratori d'institucions sanitàries de la Conselleria de Sanitat, convocat per la Resolució de 24 de març de 2011 [2013/3770]
De conformitat amb la base 4.2 de la Resolució de 24 de març de 2011, del director general de Recursos Humans, per la qual es convoca concurs oposició per a la provisió de vacants de técnic/a especialista de laboratori d'institucions sanitàries de la Conselleria de Sanitat (DOCV 6504, 18.04.2011), una vegada finalitzat el termini d'esmena de defectes d'admissió, esta Direcció General de Recursos Humans de la Sanitat resol:
Aprovar la llista definitiva de personal aspirant admés i exclòs, pel torn lliure i torn de promoció interna, en el concurs oposició per a la provisió de vacants de técnic/a especialista de laboratori d'institucions sanitàries de la Conselleria de Sanitat, que figura en l'annex. Així mateix, es publica en el dit annex la llista de personal aspirant presentat pel torn de promoció interna i que ha sigut admés directament al segon exercici, ja que ha quedat exempt del primer exercici, de conformitat amb la base 6.1.1 de la convocatòria.
El personal aspirant admés a la realització del primer exercici queda convocats en el lloc, la data i l'hora següents:
Lloc: aularis Nord del campus dels Tarongers (Universitat de València). Avinguda dels Tarongers, s/n.
Data: 26 de maig de 2013.
Hora: 11.30 hores.
Les persones aspirants admeses per la quota de discapacitat que requerisquen una adaptació concreta per a la realització de l'examen hauran de realitzar una sol·licitud dirigida al Servici de Planificació, Selecció i Provisió de Recursos Humans, a la qual adjuntaran la resolució per la qual se'ls reconeix dita discapacitat, en el termini de deu hàbils, des de la publicació de la present resolució.
València, 25 de març de 2013.- El director general de Recursos Humans de la Sanitat: Javier Lázaro Lorente.
ANNEX
Accés:
D: quota discapacitada.
L: torn lliure.
P: torn promoció interna.
Modalitats de promoció interna:
P1. Exempt del primer exercici. Realitzarà directament el segon.
P2. El primer exercici versarà únicament sobre el temari específic de la categoria.
P3. El primer exercici versarà sobretot el temari excepte els tres temes de normativa general.
Causes d'exclusió:
D: No aporta número de DNI o passaport.
G: Nacionalitat no d'acord amb les normes de la convocatòria.
H: No declara estar en possessió de la titulació exigida.
I: No firma la instància.
J: No acredita el pagament de les taxes.
K: Instància presentada fora de termini o no acreditar segell i data de registre.
M: No haver omplit la data de naixement, o no ser esta d'acord amb les normes de la convocatòria.
R: No acredita certificat de discapacitat igual o superior al 33 per cent.
S: No acredita certificat de família nombrosa d'acord amb les normes de la convocatòria.